Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 703

3. A jelen Megállapodásra vonatkozó javaslatok elfogadási feltételei: 3.1. Ahhoz, hogy határozatokká váljanak, a jelen Megállapodásra és szabályzatára vonatkozó és a kongresszus elé terjesztett javaslatokat a Megállapodáshoz csatlakozott jelenlévő és szavazó tagországok többségének el kell fogadnia. A szavazás alkalmával a kongresszuson képviselt említett tagországok legalább felének jelen kell lennie. 3.2. Ahhoz, hogy határozatokká váljanak, a jelen Megállapodás végrehajtási szabályzatára vonatkozó olyan javaslatokat, amelyeket a kongresszus döntésre a Postaforgalmi Tanács hatáskörébe utalt, vagy amelyeket két kongresszus között nyújtottak be, a Postaforgalmi Tanács jelen Megállapodáshoz csatlakozott tagjai többségének el kell fogadnia. 3.3. Ahhoz, hogy határozatokká váljanak, a két kongresszus között benyújtott és a jelen Megállapodásra vonatkozó javaslatoknak meg kell szerezniük: 3.3.1. a szavazatok kétharmadát, és a Megállapodásban részt vevő tagországok legalább a felének válaszolni kell a konzultáció keretében, ha új rendelkezések bevételéről van szó; 3.3.2. a szavazatok többségét, és a Megállapodásban részt vevő tagországok legalább a felének válaszolni kell a konzultáció keretében, ha a jelen Megállapodás rendelkezéseinek módosításáról van szó; 3.3.3. a szavazatok többségét, ha a jelen Megállapodás rendelkezéseinek értelmezéséről van szó. 3.4. A 3.3.1. pontban szereplő rendelkezésektől függetlenül minden olyan tagországnak jogában áll, amelynek belföldi szabályozása még összeegyeztethetetlen a javasolt módosítással, hogy a módosítás bejelentésének időpontjától számított kilencven napon belül írásos nyilatkozatot tegyen a Nemzetközi Iroda vezérigazgatójának, jelezve, hogy nincs lehetősége ennek a módosításnak az elfogadására.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes